Period: Old Babylonian
Genre: Literary
Transliteration:
<SURFACE>
hul-gal₂ igi-hul dumu ha-lam-ma-ke₄
uš₇-zu uš₇ ri-a šu dag-dag-ge <unk> lil₂-la₂-am₃ i₃-bu-bu
ki-sikil guruš šu du₃-a a₂-la₂ giri₃...i₃-ŋen im absu
habrud-da hamanzer-re šu im...
alam mu-un-dim₂ hamanzer-re...
munšub-a-ni lu₂ ba-an <unk>{hi-ir}<unk> re
uš₇ i-ni-in-dug₄ ki-a bi₂-in-tum₂-ma
uš₇ dug₄-dug₄ ni₂-gu₇-gu₇ ŋa₂-ŋa₂
uš₇ kaš-a de₂-a eme ŋar hul gi-ga
lu₂-u₁₈-lu pa₄-hal-la ki nu-zu-a-ni ba-an-tum₂
lu₂-u₁₈-lu-bi a₂-šu-giri₃-ni sa-ad-nim im-šub
zag-še₃ im-gur₂-gur₂
{d}asar-lu₂-hi igi im-ma-an-sig₁₀
a-a-ni {d}en-ki-ra e₂-a ba-an-ši-in-ku₄-ku₄ gu₃ mu-na-de₂-e
a-a-mu lu₂ uš₇ ri-a a-na na-an-aka-e ga₂-e ba-da-la₂-e-en
a-na ib₂-be₂-na-bi nu-zu a-na an-ni-ib₂-gi₄-gi₄
{d}en-ki-ke₄ dumu-ni {d}asar-lu₂-hi mu-un-na-ni-ib₂-gi₄-gi₄
...mu a-na nu-e-zu a-na a-ra-ab-dah-e
{d}asar-lu₂-hi-e a-na nu-e-zu a-na a-ra-ab-dah-e
nig₂ ŋa₂-e i₃-zu-a-mu u₃ za-e in-ga-e-zu
a kar sikil-la-ta {dug}sahar₂ u₃-mu-e-ni-si
{giš}šinig {u₂}in-nu-uš naga-si gi-šul-hi
šim li {giš}erin babbar ša₃-be₂ u₃-me-ni-gar
...šub-ba eridu{ki}ga u₃-me-sig₁₀
lu₂-ulu₃-bi a ugu saŋ-ŋa₂-na u₃-me-de₂
niŋ₂-aka su-a gal₂-la-ni a-gin₇ he₂-em-zal-e
ir-gin₇ su-a-na he₂-em-ma-ra-e₁₁
tum₉-e ha-ba-ab <unk> eš
uš₇-zu nig₂-aka uš₇ hul-dim₂-ma-ni
{d}gilgameš₂...niŋ₂ <unk> bi u₃-me-duh
ki-mah tum₂-ma-na...šu na-an-ši-in-te-ŋa₂
niŋ₂ su nig₂-aka uš₇ hul-dim₂-ma-ni
šu-si-ni ga-ar₃-gin₇ he₂-tukur₂-re
inim-ma-ni esir-gin₇ he₂-subₓ(ŠID)-subₓ(ŠID)-e
arhuš-bi {dug}niŋ₂-dur₂-buru₃-gin₇ he₂-bi-iz-bi-iz-e
{d}utu di-ku₅ an-ki-a di gig-ga he₂-ni-kud
{d}ne₃-eri₁₁-gal lugal urugal-la-ke₄ gidim-ma-ni gidim-ma nu-šed-de₃
...nin-giš-zi-da gu...la₂ kur-ra-ke₄
gidim-ma-ni-še₃ a <unk> he₂-ni-in-kud-kud-de₃

Cuneiform:
<SURFACE>
𒅆𒌨𒅅𒅆𒅆𒌨𒌉𒄩𒇴𒈠𒆤
𒅲𒍪𒅲𒊑𒀀𒋗𒁖𒁖𒄀<unk>𒆤𒇲𒀀𒀭𒉌𒁍𒁍
𒆠𒂖𒄨𒋗𒆕𒀀𒀉𒇲𒄊...𒉌𒁺𒅎𒍪𒀊
𒆢𒁕𒉺𒅁𒊑𒋗𒅎...
𒀩𒈬𒌧𒁶𒉺𒅁𒊑...
𒈰𒀀𒉌𒇽𒁀𒀭<unk>𒄭𒅕<unk>𒊑
𒅲𒄿𒉌𒅔𒅗𒆠𒀀𒉈𒅔𒁺𒈠
𒅲𒅗𒅗𒉎𒅥𒅥𒂷𒂷
𒅲𒁉𒀀𒌤𒀀𒅴𒃻𒅆𒌨𒄀𒂵
𒇽𒍇𒇻𒉽𒄬𒆷𒆠𒉡𒍪𒀀𒉌𒁀𒀭𒁺
𒇽𒍇𒇻𒁉𒀉𒋗𒄊𒉌𒊓𒀜𒉏𒅎𒊒
𒍠𒂠𒅎𒃵𒃵
𒀭𒍂𒇽𒄭𒅆𒅎𒈠𒀭𒋧
𒀀𒀀𒉌𒀭𒂗𒆠𒊏𒂍𒀀𒁀𒀭𒅆𒅔𒆭𒆭𒅗𒈬𒈾𒌤𒂊
𒀀𒀀𒈬𒇽𒅲𒊑𒀀𒀀𒈾𒈾𒀭𒀝𒂊𒂷𒂊𒁀𒁕𒇲𒂊𒂗
𒀀𒈾𒌈𒁉𒈾𒁉𒉡𒍪𒀀𒈾𒀭𒉌𒌈𒄄𒄄
𒀭𒂗𒆠𒆤𒌉𒉌𒀭𒍂𒇽𒄭𒈬𒌧𒈾𒉌𒌈𒄄𒄄
...𒈬𒀀𒈾𒉡𒂊𒍪𒀀𒈾𒀀𒊏𒀊𒈭𒂊
𒀭𒍂𒇽𒄭𒂊𒀀𒈾𒉡𒂊𒍪𒀀𒈾𒀀𒊏𒀊𒈭𒂊
𒃻𒂷𒂊𒉌𒍪𒀀𒈬𒅇𒍝𒂊𒅔𒂵𒂊𒍪
𒀀𒋼𒀀𒂖𒆷𒋫𒂁𒊬𒅇𒈬𒂊𒉌𒋛
𒄑𒋒𒌑𒅔𒉡𒍑𒉀𒋛𒄀𒂄𒄭
𒋆𒇷𒄑𒂞𒌓𒊮𒁉𒅇𒈨𒉌𒃻
...𒊒𒁀𒉣𒆠𒂵𒅇𒈨𒋧
𒇽𒍇𒁉𒀀𒌋𒅗𒊕𒂷𒈾𒅇𒈨𒌤
𒃻𒀝𒋢𒀀𒅅𒆷𒉌𒀀𒁶𒃶𒅎𒉌𒂊
𒅕𒁶𒋢𒀀𒈾𒃶𒅎𒈠𒊏𒇯𒁺
𒅎𒂊𒄩𒁀𒀊<unk>𒌍
𒅲𒍪𒃻𒀝𒅲𒅆𒌨𒁶𒈠𒉌
𒀭𒄑𒉋𒂵𒎌...𒃻<unk>𒁉𒅇𒈨𒂃
𒆠𒈤𒁺𒈠𒈾...𒋗𒈾𒀭𒅆𒅔𒋼𒂷
𒃻𒋢𒃻𒀝𒅲𒅆𒌨𒁶𒈠𒉌
𒋗𒋛𒉌𒂵𒄯𒁶𒃶𒆁𒊑
𒅗𒈠𒉌𒀀𒇒𒁶𒃶𒋃𒋃𒂊
𒃣𒁉𒂁𒃻𒂉𒌋𒁶𒃶𒁉𒄑𒁉𒄑𒂊
𒀭𒌓𒁲𒋻𒀭𒆠𒀀𒁲𒍼𒂵𒃶𒉌𒋻
𒀭𒊊𒀕𒃲𒈗𒀍𒆷𒆤𒄇𒈠𒉌𒄇𒈠𒉡𒋃𒉈
...𒎏𒄑𒍣𒁕𒄖...𒇲𒆳𒊏𒆤
𒄇𒈠𒉌𒂠𒀀<unk>𒃶𒉌𒅔𒋻𒋻𒉈